ایران- ترکمنستان- قزاقستان تیمیر یولی افتتاح ایتیلدی. اوشبو خلق ارا تیمیر یولی, اوچ اولکه نینگ جمهوررئیس لری نینگ اشتراکی بیلن بولیب اوتگن بیر مراسم آرقه لی فعالیت گه باشله دی. ایران نینگ انقره ده گی سفارتی تمانیدن بیریلگن بیانات ده, اوشبو تیمیر یولی نینگ, تهران ده ایران, ترکمنستان و قزاقستان جمهوررئیس لری حسن روحانی, قربانقلی بیردی محمدوف و نورسلطان نظربایف نینگ اشتراکی بیلن بولیب اوتگن بیر مراسم آرقه لی افتتاح ایتیلگن لیگی بلدریلدی. اوشبو افتتاحیه مراسمی آرقه لی خودی منه شو تیمیر یولی نینگ ایران بیلن ترکمنستان قسمی نینگ فعالیت گه باشله گن لیگی قید ایتیلدی. خودی منه شو پروژه نینگ ترکمنستان بیلن قزاقستان قسمی ایسه می آیی ده فعالیت گه باشله گن ایدی. اوشبو تیمیر یولی آرقه لی اوروپا دن, آسیا و جنوبی آسیا بیلن اورته شرق گه ارزان و تیز بیر شکل ده یوک انتقال ایتتریلیشی هدف قلیب آلینماقده. خودی منه شو تیمیر یولی نینگ منطقه ده گی اولکه لر آره سیده تجارت حجمی نینگ آرتیب کیتیشی گه هم حصه قوشیشی کوتیلماقده. میلادی ۲۰۰۷ نچی ییلی ده قزاقستان, ایران و ترکمنستان آره سیده امضالنگن بیر کیلیشو دایره سیده قوریلگن اوشبو تیمیر یولی آرقه لی هر ییل ۳ الی ۵ میلیون تن یوک انتقال ایتتریلیشی هدف قلیب آلینماقده. کیله جک ده اوشبو یوک مقداری نینگ ۱۰ الی ۱۲ میلیون تن گه کوتریلیشی کوتیلماقده. اوشبو تیمیر یولی نینگ ۸۲ کیلومتری ایران, ۷۰۰ کیلومتری ترکمنستان و ۱۲۰ کیلومتری ایسه قزاقستان چیگره لری ده جایلشگن وضعیت ده.
حادثه پایتخت تاشکینت ده یوزبیرگن
